وشوف بالهزمن هواي تغييرات
شحجيلك ع الجرى وعيوني تدمع
شوف حالي يا اخي وشوف حال هالبنوات
وخلي الحكم يمك اطرح واجمع
يكعدوني من الصبح بالهوسه والدفرات
وتكعد هي تتبختر تروح تتصنع
اجي اني من الصبح بزحمه الباصات
وتجي هي بخصوصي تذبها وتطلع
واحنه فوك الوكفه ندفع الميات
والهانم ويه ابوها وفلوس ما تدفع
مثل تكسي مصر قمصانه والسترات
واذا نخالف الزي من الدرس نطلع
حت بالمطر ما تنوشهن قطرات
وانت من راسك لأساسك منكع
برهدنه تمشي ميهمها الوكت لو فات
والطالب يهرول اسرع واسرع
لأن يعرف اذا اتأخر ولو لحظات
يغيبه الاستاذ والعذر ما ينفع
وهي تدخل من دون اعتذارات
وبليا ما تحجي يسكت ويقنع
واذا صار امتحان اوراقهن عشرات
واحنه دووم الصفر يركع
لا تصدك ابد انهن ذكيات
بس الجمال بهالامر ينفع
ولو رادن يجلبن ويبنن علاقات
يختارن الكيكي اليصرف ويدفع
تأخذه للنادي كل يوم وبودها لو تبات
ومن اكل الفلافل ابد ما تشبع
ومن توصل الحاله لأدنى تلميحات
ويقنع بنفسه ويريد يتشجع
ويرتب الكلام بأحلى عبارات
ويكلها بغرامج الكلب مولع
انا بحبج ساهر احسب النجمات
واقلب الفكر ما اريد الصبح يطلع
من كلها احبج كالتله وسفات
حسبتك مثل اخويه ما جنت اتوقع
ما حسبالي تبدر منك هالتفاهات
غرام وحب وغزل ما ينفع
ولك هذا وكتنا كله دولارات
والخير بينا اليجمع ويجمع
طلع باني اساسه عالرمل هيهات
شيفيد الندم الراح ما يرجع
ها شلك ياخي اتجر بالحسرات
لو صاير بنت مو احسن وانفع
منقوول